ગામમાં નટુભાઈ રાઠોડનું ઈંટનું મકાન છે. મકાનની દીવાલોમાંથી આરપાર લાકડી પસાર થઈ શકે તેવી મોટી તિરાડો પડી ગઈ છે. સમગ્ર પરિવાર સંભવિત ભય હેઠળ જીવી રહ્યો છે. આ અંગે નટુભાઈ કહે છે, “ક્વોરીના વિસ્ફોટને કારણે અમારું મકાન દરરોજ ધ્રૂજે છે અને ભૂકંપ આવ્યો હોય તેમ આંચકા અનુભવાય છે. ક્યારેક અતિ મોટા ધડાકામાં અમારું મકાન ચોક્કસ ધરાશાયી થઈ જશે. આ અંગે સરકારને રજૂઆત કરી છે, પણ કોઈ અમારી વાત માનવા તૈયાર નથી.”